Document ID: 32004D0763

ΑΠΌΦΑΣΗ 2004/763/ΚΕΠΠΑ ΤΟΥ ΕΥΡΩΠΑΪΚΟΫ ΣΥΜΒΟΥΛΊΟΥ
της 5ης Νοεμβρίου 2004
που τροποποιεί την κοινή στρατηγική 2000/458/ΚΕΠΠΑ για την περιοχή της Μεσογείου ώστε να παραταθεί η περίοδος εφαρμογής της
ΤΟ ΕΥΡΩΠΑΙΚΟ ΣΥΜΒΟΥΛΙΟ,
Έχοντας υπόψη:
τη συνθήκη για την Ευρωπαϊκή Ένωση, και ιδίως το άρθρο 13 παράγραφος 2,
τη σύσταση του Συμβουλίου,
Εκτιμώντας τα ακόλουθα:
(1)
Η κοινή στρατηγική 2000/458/ΚΕΠΠΑ του Ευρωπαϊκού Συμβουλίου, της 19ης Ιουνίου 2000, για την περιοχή της Μεσογείου (1) έληξε στις 23 Ιουλίου 2004.
(2)
Κρίνεται αναγκαίο να τροποποιηθεί η κοινή στρατηγική 2000/458/ΚΕΠΠΑ ώστε να παραταθεί η περίοδος εφαρμογής της, προκειμένου να μπορέσουν να επανεξεταστούν οι σχέσεις της Ευρωπαϊκής Ένωσης με την περιοχή της Μεσογείου, λαμβάνοντας υπόψη την αξιολόγηση της στρατηγικής εταιρικής σχέσης με τη Μεσόγειο και τη Μέση Ανατολή εκ μέρους του Ευρωπαϊκού Συμβουλίου τον Ιούνιο του 2005 και την αξιολόγηση της διαδικασίας της Βαρκελώνης στο πλαίσιο της 10ης επετείου από την εφαρμογή της, το 2005, καθώς και την εξέλιξη της ευρωπαϊκής πολιτικής γειτονίας κατά την ίδια αυτή περίοδο,
ΑΠΟΦΑΣΙΖΕΙ:
Άρθρο 1
Στο μέρος V της κοινής στρατηγικής 2000/458/ΚΕΠΠΑ, η πρώτη πρόταση του σημείου 36 (με τίτλο «Διάρκεια») αντικαθίσταται από το ακόλουθο κείμενο:
«36)
Η παρούσα κοινή στρατηγική εφαρμόζεται έως τις 23 Ιανουαρίου 2006.»
Άρθρο 2
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 5 Νοεμβρίου 2004.

Labels: 18
15
5